Diari Oficial de la Generalitat Valenciana


Sumari del DOGV 2709, del 14-03-1996 (1996/837670)

ORDRE de 29 de febrer de 1996, de la Conselleria d'Economia i Hisenda, per la qual es deleguen determinades competències en el director general de l'Institut Valencià de Finances.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/29/(2)/dof/vci/html**

### Dades del document

Número de DOGV
:   2709

Data del DOGV
:   14-03-1996

Secció del DOGV
:   DISPOSICIONS GENERALS

Número del document
:   1996/837670


Data del document
:   29-02-1996

Organisme emissor
:   Conselleria d'Economia i Hisenda

Tipus de document
:   Ordre

ORDRE de 29 de febrer de 1996, de la Conselleria d'Economia i Hisenda, per la qual es deleguen determinades competències en el director general de l'Institut Valencià de Finances.   
A tenor del que disposa el Decret del Govern Valencià 132/1992, de 20 de juliol, és competència de l'Institut Valencià de Finances la gestió de l'endeutament de la Generalitat Valenciana i de les seues entitats autònomes i empreses. En aquest sentit, l'article 22.o) del Decret 83/94, de 26 d'abril, del Govern Valencià, pel qual s'aprova el Reglament de l'Institut Valencià de Finances, confereix al seu director general la competència esmentada.  
L'article 68 de la Llei de Govern Valencià preveu la possibilitat de delegació de les competències pròpies d'un òrgan administratiu en un altre, quan el principi d'eficàcia administrativa així ho requerisca; aquesta raó aconsella la delegació de determinades competències en la Direcció General de l'Institut Valencià de Finances. En conseqüència, fent ús de les atribucions que em confereix l'article 68 de la Llei de Govern Valencià i d'acord amb l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Article 1  
Delegar en el director general de l'Institut Valencià de Finances, senyor José Manuel Uncio Lacasa, la facultat per a acordar, disposar i realitzar totes les despeses, incloses les de publicitat i promoció, que origine l'emissió de deute públic de la Generalitat Valenciana, i la corresponent facultat de contractació, siga quina siga la quantia.  
Article 2  
En totes les resolucions que s'adopten en virtut de la delegació de competències acordada es farà constar expressament aquesta circumstància, d'acord amb el que estableix l'article 68.6 de la Llei 5/1983, de 30 de desembre, de Govern Valencià.  
Article 3  
La delegació de competències que es disposa en aquesta ordre no serà obstacle perquè l'òrgan delegant puga advocar el coneixement o la resolució dels assumptes que considere oportuns, així mateix podrà revocar-la en qualsevol moment, d'acord amb el que estableix l'article 68.5 de la Llei 5/1983, de 30 de desembre, de Govern Valencià.  
DISPOSICIó DEROGATòRIA  
Queden derogades totes les disposicions d'inferior o igual rang que s'oposen al que preveu aquesta ordre.  
DISPOSICIó FINAL  
Aquesta ordre entrà en vigor el mateix dia de la publicació en el Diari Oficial de la Generalitat Valenciana.  
València, 29 de febrer de 1996  
El conseller d'Economia i Hisenda  
JOSÉ LUIS OLIVAS MARTíNEZ


Còpia Permalink ELI